kardosdrur/scandi-wiki huggingface dataset:
Den 21. Razzie-Uddeling

</div>
Den 21. Golden Raspberry Awards-ceremonien blev afholdt den 24. marts 2001 på Radisson-Huntley Hotel i Santa Monica, Californien. Uddelingen blev holdt for at præsentere det dårligste filmindustrien havde at tilbyde i filmåret 2000.

Science-fictionfloppet Battlefield Earth tog størsteparten af priserne efter at den vandt samtlige af de syv kategorier den var nomineret i.

Den komplette liste over nominerede er som følger, hvor «vinderne» er præsenteret med fed skrift:

Værste film 

Battlefield Earth (Warner Bros.)Blair Witch 2 (Artisan)
Flintstones i Viva Rock Vegas (Universal)
Little Nicky (New Line)
The Next Best Thing (Paramount)

 Værste skuespiller John Travolta for Battlefield Earth og Lucky Numbers (Paramount)Leonardo DiCaprio for The Beach (20th Century Fox)
Adam Sandler for Little Nicky 
Sylvester Stallone for Get Carter (Warner Bros.)
Arnold Schwarzenegger (som den ægte «Adam Gibson») for The 6th Day (Columbia)

 Værste skuespillerinde Madonna for The Next Best Thing
Kim Basinger for Bless the Child (Paramount) og I Dreamed of Africa (Columbia)
Melanie Griffith for Cecil B. DeMented (Artisan)
Bette Midler for Isn't She Grating (Universal)
Demi Moore for Passion of Mind (Paramount Classics)

Værste par på skærmen 

John Travolta og hvem som helst han er sammen med på skjermen i Battlefield Earth
Hvilket som helst par i Blair Witch 2
Richard Gere og Winona Ryder i Autumn in New York (MGM for UA)
Madonna og enten Rupert Everett eller Benjamin Bratt i The Next Best Thing
Arnold Schwarzenegger (som den ægte «Adam Gibson») og Arnold Schwarzenegger (som klonen af «Adam Gibson») i The 6th Day

Værste mandlige birolle 

Barry Pepper for Battlefield Earth
Stephen Baldwin for Flintstones i Viva Rock Vegas
Keanu Reeves for The Watcher (Universal)
Arnold Schwarzenegger (som klonen af «Adam Gibson») for The 6th Day
Forest Whitaker for Battlefield Earth

Værste kvindelige birolle 

Kelly Preston for Battlefield Earth
Patricia Arquette for Little Nicky - Djevelungen
Joan Collins for Flintstones i Viva Rock Vegas 
Thandie Newton for Mission: Impossible II (Paramount)
Rene Russo for The Adventures of Rocky & Bullwinkle (Universal)

Værste genindpilning eller opfølger 

Blair Witch 2
Grinchen
Flintstones i Viva Rock Vegas
Get Carter
Mission: Impossible II

Værste instruktør 

Roger Christian for Battlefield Earth
Joe Berlinger for Blair Witch 2 
Steven Brill for Little Nicky
Brian De Palma for Mission to Mars (Disney)
John Schlesinger for The Next Best Thing

Værste manuskript 

Battlefield Earth af Corey Mandell og J.D. Shapiro, baseret på en roman af L. Ron Hubbard
Blair Witch 2
Grinchen
Little Nicky
The Next Best Thing

Begivenheder i 2001
Golden Raspberry Awards
Cuthbert Ottaway

Cuthbert Ottaway (født 19. juli 1850 i Dover, død 2. april 1878) var en engelsk cricketspiller, fodboldspiller og det englelske fodboldlandsholds første kaptajn.

Biografi 
Ottaway begyndte med at udøve sport samtidig med hans studier ved Eton og senere på Oxford University, hvor han også var atlet atlet og spillede også forskellige ketcher-spil.  Han var også uddannet og praktiserende skrankeadvokat.

Han giftede sig i august 1877 med Marion Stinson fra Hamilton, som han havde, mødt på sin turne Canada med det engelske cricketlandshold. Deres datter Lillian blev født efter at han døde af tuberkulose kun 27 år gammel.

Fodboldspiller 
Mest succes havde Ottaway som fodboldspiller. Dette var på en tid hvor fodbold var i dne indledende fase, og reglerne og interessen for sporten begyndte at hæfte sig. Ottaway var en hurtig og fremragende dribler, og var med i tre FA-cupfinaler, alle for forskellige klubber, siden det var almindeligt at spille for flere hold på den tid.

Ottaway blev kendt for sin gode teknik i en æra hvor de var acceptabelt at sparke modstanderen.

Internationalt 
Drivkraften bag kampene mod Skotland (og også i FA-cupen) var Charles Alcock, som var sekretær i FA og havde ansvaret for holdudtagelsen. Alcock havde udnævnt sig selv til kaptajn for England, men blev skadet i en seriekamp og valgte Ottaway substitut i den første godkendte landskamp nogensinde, mellem Skottland og England den 30. november 1872

Kampen endte 0-0, og man kunne melde om et angrebsvilligt engelsk hold som blev fuldstændigt overgået af et velorganiseret skotsk forsvar. At skottene var godt organiseret var ikke overraskende, siden alle spillerne kom fra den samme klub – Queen's Park.

Ottaway spillede ikke i revanchekampen på Kennington Oval i 1873, hvor England vandt 4-2. Men han var med i den tredje kamp mod Skotland, den 7. marts 1874, og ligesom i den forrige landskamp var han holdkaptajn. Skotland vandt med 2-1.

Cricket 
Ottaway spillede også cricket for en række klubber. I 1872 turnerede han med landsholdet i Canada og USA, men hans bedste år var i 1873, hvor han endte som den femte bedste slagmand i the national first-class.

Fodboldspillere fra England
Cricketspillere fra England
Jurister fra Storbritannien
Atleter fra England
Personer fra Dover
Den 22. Razzie-Uddeling

</div>
Den 22. årlige Golden Raspberry Awards-ceremonien blev afholdt den 23. marts 2002 på Abracadabrateateret i Santa Monica i Californien. Uddelingen fandt sted for at præsentere filmindustriens dårligste bidrag til filmåret 2001. 

Tom Green brød Razzie-traditionen ved selv at møde op for at modtage fem priser personligt. Den komplette liste over nominerede er som følger, hvor «vinderne» er præsentert i fed tekst:

Værste film
Freddy Got Fingered (20th Century Fox)Driven (Franchise Pictures/Warner Bros.)
Glitter (20th Century Fox/Columbia Pictures)
Pearl Harbor (Touchstone/Disney)
3000 Miles to Graceland (Franchise Pictures/Warner Bros.)

Værste skuespillerTom Green for Freddy Got Fingered
Ben Affleck for Pearl Harbor
Kevin Costner for 3000 Miles to Graceland
Keanu Reeves for Hardball og Sweet November
John Travolta for Domestic Disturbance og Swordfish

Værste skuespillerinde
Mariah Carey for Glitter
Penélope Cruz for Captain Corelli's Mandolin og Vanilla Sky
Angelina Jolie for Lara Croft: Tomb Raider og Original Sin
Jennifer Lopez for Angel Eyes og The Wedding Planner
Charlize Theron for Sweet November

Værste par på skærmen
Tom Green og et hvilket som helst af de dyr han misbruger i Freddy Got Fingered
Ben Affleck og enten Kate Beckinsale i Pearl Harbor eller Josh Hartnett i Pearl Harbor
Mariah Careys utringning i Glitter
Burt Reynolds og Sylvester Stallone i Driven
Kurt Russell og enten Kevin Costner i 3000 Miles to Graceland eller Courteney Cox i 3000 Miles to Graceland

Værste mandlige birolle
Charlton Heston for Cats & Dogs, Planet of the Apes og Town & Country
Max Beesley for Glitter
Burt Reynolds for Driven
Sylvester Stallone for Driven
Rip Torn for Freddy Got Fingered

Værste kvindelige birolle
Estella Warren for Driven og Planet of the Apes
Drew Barrymore for Freddy Got Fingered
Courteney Cox for 3000 Miles to Graceland
Julie Hagerty for Freddy Got Fingered
Goldie Hawn for Town & Country

Værste genindspilning eller opfølger
Planet of the Apes (20th Century Fox)Crocodile Dundee i Los Angeles (Paramount)
Jurassic Park III (Universal)
Pearl Harbor (Touchstone/Disney)
Sweet November (Warner Bros.)

Værste instruktørTom Green for Freddy Got Fingered
Michael Bay for Pearl Harbor
Peter Chelsom (med Warren Beatty) for Town & Country
Vondie Curtis Hall for Glitter
Renny Harlin for Driven

Værste manuskript
Tom Green og Derek Harvie for Freddy Got Fingered
Sylvester Stallone, Jan Skrentny og Neal Tabachnick for Driven
Kate Lanier og Cheryl L. West for Glitter
Randall Wallace for Pearl Harbor
Richard Recco og Demian Lichtenstein for 3000 Miles to Graceland

Begivenheder i 2001
Golden Raspberry Awards
Alfred Powlesland

Alfred James Powlesland (født 7. august 1875, død 25. marts 1941) var en britisk cricketspiller som deltog i de olympiske lege 1900 i Paris.

Cuming blev olympisk mester i cricket under OL 1900 i Paris.
Han var holdkaptajn på det britiske hold Devon & Somerset County Wanderers som besejrede det franske crickethold Union des Sociétés Françaises de Sports Athlétiques med 262-104 i finalen, en finale som foregik over to dage.

Eksterne henvisninger 
 

Cricketspillere fra England
Duncan Spencer

Duncan Spencer (født 5. april 1972 i Nelson, Lancashire) er en tidligere engelsk cricketspiller. I 2001 blev han udelukket i 18 måneder for brug af nandrolon

Kilder

Eksterne henvisninger 
 

Cricketspillere fra England
Dopingsager i cricket
John Symes

John Symes (11. januar 1879 – 23. september 1944) var en britisk cricketspiller som deltog i de olympiske lege 1900 i Paris.

Symes blev olympisk mester i cricket under OL 1900 i Paris.
Han var holdkaptajn på det britiske hold Devon & Somerset County Wanderers som besejrede det franske crickethold Union des Sociétés Françaises de Sports Athlétiques med 262-104 i finalen, en finale som foregik over to dage.

Eksterne henvisninger 

Scorekort til finalen 
Profiler af de britiske spillere til Sommer-OL 1900 

Cricketspillere fra England
Fra Bartolommeo

Fra Bartolommeo (også Bartolommeo eller Baccio della Porta, som dominikaner: Fra Bartolommeo di San Marco, il Prate) (født 28. marts 1472 i Firenze, foran Porta di S. Pier Gattolini (deraf tilnavnet), død 31. oktober 1517) var en italiensk maler og kom i lære hos Cosimo Roselli.

Historie 
Fra Bartolommeo blev dybt grebet af Girolamo Savonarola – hvis portræt han har malet (San Marco i Firenze) – blev dennes omgangsven og ivrige tilhænger, kastede ved Bruciamenti delle vanita alle sine billeder med ikke-religiøse emner på bålet og gik, rystet ved Savonarolas tilfangetagelse og død, i kloster og blev 1501 dominikanermunk i San Marco. Først efter længere tids forløb tog han atter penslen i hånd og blev nu andagtsbilledets pietetsfulde og ypperlige maler. 1509-12 arbejdede han sammen med Mariotto Albertinelli; rejser til Venedig i 1508 og Rom i 1514 gav hans kunst friske impulser. – Fra hans første periode er de, nu kun delvis bevarede, storladne dommedagsfresker for Santa Maria Nuova i Firenze (1498-99); fra hans klostertid: den hellige Bernhards Vision (Akademiet I Firenze), det om Lionardo mindende Vandring til Emaus, Maria Magdalena og Katharina af Siena – et af hans hovedværker – nu i pinakoteket i Lucca, og desuden blandt meget andet de to skønne fremstillinger af Katharinas formæling (Louvre og Pitti), Madonna med helgener (San Marco), et freskobillede af Madonna i dominikanerhospitalet i Pian di Mugnone, Marcus (Palazzo Pitti, udpræget indflydelse fra Michelangelo), Forkyndelsen (Louvre 1515), Kristi Opstandelse og det storladent-enkle Nedtageisen fra Korset (Pitti), Himmelfarten (Neapel), hellig Familie i Corsini-Galleriet i Rom og – fra dødsåret – Kristus som Gartner og Magdalena (Pian di Mugnone). Uden for Italien findes der arbejder af ham bl.a. i Hofmuseet i Wien (Simeon), Berlin, Paris, England (Panshangers Galleri og andre). – I disse værker, hvoraf kun få – fresker (samt i de mange fortrinlige håndtegninger), viser Bartolommeo sig som en af kunstens betydeligste mestre; spænder han end ikke over så store felter som de samtidige kunstnergenier, Michelangelo, hvis individualitet står Bartolommeos så fjernt, Lionardo, hvis bløde formbehandling han tilegnede sig, eller Rafael, med hvis kunst hans egen stod i inderligt vekselvirkningsforhold, står han dog uovertruffen på sit begrænsede område, særlig andagts-billedet med dets ædle skikkelser, dybe følelse og bløde, harmoniske kolorit, alt sammenholdt af en mesterlig afrundet og storladen komposition, der trods sin strenge arkitektoniske opbygning giver figurerne frit spil og skaber ukunstlet ligevægt. Særlig i så henseende har Bartolommeos kunst sat dybe spor i den efterfølgende tids (den pyramidalske gruppering).

Litteratur 
 Frantz, Fra Bartolommeo, Regensburg, 1879
 Gruyer, Fra Bartolommeo et Mariotto Albertinelli, Paris, 1886
 F. Knapp, Fra Bartolommeo, Halle, 1903

Malere fra Italien
Renæssancemalere
Personer fra Firenze
Mohamed Abdullahi Mohamed

Mohamed Abdullahi Mohamed (Farmajo) (født 1962) er en somalisk diplomat og politiker. Han var præsident i Somalia fra  8. februar 2017 til 15. maj 2022. Han var Somalias premierminister i seks måneder fra november 2010 til juni 2011. Mohamed er grundlægger og leder af partiet Tayo siden 2012.

Biografi 
Mohamed blev født i 1962 i Mogadishu, Somalia. Han er fra Geedo-regionen i den sydlige del af Somalia.

Referencer 

Somalias præsidenter
Politikere fra Somalia
Peder Dahlgaard

Peder Dahlgaard (født 30. maj 1969) er en dansk skuespiller og instruktør, der er  opvokset i Brabrand uden for Århus. 

Han ville have uddannet sig som etnograf, men tog i stedet en dramauddannelse på Herning Højskole. I 1990 medvirkede Peder Dahlgaard i rollen som Anders i Niels Malmros-filmen "Kærlighedens smerte".
Han blev i 1996 optaget på skuespillerskolen ved Odense Teater, hvorfra han blev uddannet i 1999, og han har siden været fast tilknyttet som skuespiller og instruktør ved Odense Teater.
Ved siden af optræder han sporadisk med sit onemanshow og underviser i Kommunikation.
Fra 2010 er han også leder af Skuespillerskolen i Odense.
Han er gift, har tre børn og bor i Odense.

Eksterne henvisninger 
 
 

Filmskuespillere fra Danmark
Instruktører fra Danmark
Spilve Lufthavn

Spilve Lufthavn (, tidligere Rīgas Centrālā lidosta – Rigas Centrale Lufthavn) er en tidligere civil og militær lufthavn i Letland cirka 5 kilometer nordligt for hovedstaden Rigas centrum, hvor flyvemaskiner lettede fra så tidligt som under 1. verdenskrig. Spilve Lufthavn var Letlands første internationale lufthavn i 1930'erne, men bliver ikke længere benyttet som så siden 1980'erne da Riga Internationale Lufthavn åbnede. I dag kaldes den tidligere lufthavn for Spilve Flyveplads ().

Kildehenvisninger

Eksterne henvisninger 
 Spile Flyveplads' hjemmeside 
 Privat hjemmeside om Spilve Lufthavn  

Lufthavne i Letland
Klup

En klup er en slags stor skydelære eller tang, som i skovbruget benyttes til at måle tykkelsen på tømmer, så man inden fældning kan vurdere, hvor meget man har.

Den almindeligste type (som har flere undertyper med forskellige skalaer) har form som et stort F, men arvidsjaurkluppen (efter byen Arvidsjaur) er enhåndsbetjent og nærmest formet som et lille y.

I Flesbergs kommunevåben ses to klupper (To sølv tømmerklaver, rygg mot rygg, mot grønn bakgrunn).

Måleinstrumenter
Skovbrugsredskaber
Rundāle Palads

Rundāle Palads () er et af to store barokpaladser bygget i det 18. århundrede for hertugerne af Kurland i hvad der nu er Letland, det andet er Jelgava Palads. Rundāle Palads ligger i Pilsrundāle, 12 kilometer vest for Bauska. Det blev opført i 1730'erne efter tegninger af Bartolomeo Rastrelli som en sommerresidens for Ernst Johann von Biron – Hertugen af Kurland. Efter Birons regeringstid stod paladset tomt indtil 1760'erne, da Rastrelli vendte tilbage for at fuldføre sin indretning af paladset.

Efter Kurland absorberedes af det Russiske Kejserrige i 1795, forærede Katharina 2. af Rusland paladset til sin elsker, Fyrst Zubov, som tilbragte sin aftægt der. Hans unge enke, Tekla Walentinowicz, en lokal godsejers datter, giftede sig med Grev Shuvalov, hvorved paladset kom i Shuvalovfamiliens eje, hos hvem den forblev indtil den tyske besættelse under 1. verdenskrig, hvor den tyske hær etablerede et hospital og et befalingskontor der. Paladset led alvorlig skade i 1919 under den lettiske krig for uafhængighed. I 1920 blev en del af lokalerne benyttet af den lokale skole. I 1933 blev Rundāle Palads overtaget af det statslige Letlands Museum for Historie. Det var et alvorligt slag for paladset efter 2. verdenskrig, da lokalerne benyttedes som kornlager, og senere blev den tidligere hertugs spisestue omdannet til skolens gymnastiksal. Først i 1972 blev et permanent paladsmuseum etableret.

Paladset er et af de største turistmål i Letland. Det bruges også til indkvartering af vigtige gæster såsom udenlandske statsledere. Paladset og de omkringliggende haver er nu et museum.

Kildehenvisninger

Eksterne henvisninger 

 Rundāle Palads Museums Hjemmeside  

Paladser i Letland
Museer i Letland
Operation Archery

Operation Archery (på norsk Måløyraidet), blev planlagt, ledet og gennemført af den britiske militærenhed SOE. Kun få nordmænd deltog.

Aktionen blev udført i Norge 26.– 28. december 1941. Parallelt med aktionen (raidet) på Vestlandet blev Operation Anklet udført mod Reine og Moskenes i Lofoten. Operation Anklet i Lofoten var en afledningsmanøvre for den større Archery-operation mod mål i Måløy og på Vågsøy. Disse to aktioner var de første større, kombinerede angreb, efter at Norwegian Independent Company No. 1, (kendt som Kompani Linge) var blevet formelt organiseret.

I Operation Archery deltog en styrke på 576 mand, af dem 51 officerer. Blandt disse var Martin Linge og 15 andre fra Kompani Linge. Fabrikker, lagerbygninger samt de tyske forlægninger i målområdet blev påført skader og otte skibe blev sænket. Angrebet var militært set vellykket, men den norske officer Linge faldt.

Referencer

Ekstern henvisning 
 

Norge under 2. verdenskrig
Incredibad

Incredibad er The Lonely Islands debutalbum.

Spor 

Numrene 5 og 6 på dvd'en er byttet om på bagsiden af cd-kassen i forhold til rækkefølgen på dvd'en og i cd-bookletten.

*= Sange der ikke er på cd'en.

Debutalbum fra USA
Komikalbum
Hiphopalbum
Debutalbum fra 2009
Lundhags

Lundhags Skomakarna AB, bedst kendt under varemærket Lundhags, er en svensk virksomhed og hofleverandør til det kongelige svenske hof. Lundhags etableredes i 1932 af skomager Jonas Lundhag i nærheden af Östersund; i 1973 flyttede virksomheden til Järpen. Ved siden af hovedproduktet vandrestøvler, som virksomheden er berømt for, fremstiller Lundhags også funktionel beklædning, rygsække og turskøjter.

Eksterne henvisninger 
 Officiel hjemmeside

Kilder 
 Virksomhedens historie

Kildehenvisninger 

Beklædningsvirksomheder fra Sverige
Etableret i 1932
Måløy

Måløy er en by i Vågsøy kommune i Vestland fylke i Norge med 3.026 indbyggere (2009). Byen ligger på sydøstsiden af Vågsøen, og er en af de vigtigste fiskerihavne i Norge.  Måløy fik bystatus i 1997.

Måløy by
Efter at Måløy by fik bystatus, indgår også Halnes og Holvik i syd og "Polljen" (Trollebø, Deknepollen, Skavøypollen, Tennebø, Blålida og Nygård) i vest som en del af byen.  Bygrænsen går ved Nygårdssvingene, lige efter Almenningsfjellet.

Gaderne i Måløys centrum ligger næsten parallelt med fjeldsiden. De har ikke navne, men er nummererede. Med "Sjøgata" og "Gate 1" som hovedgader længst ned mod sundet, til "Gate 8" længst op.

Måløy ligger godt skærmet mod vejr og vind. I tidligere tider måtte skibe ofte forblive i Måløy og vente på at sejle videre på grund af dårligt vejr. I dag bliver Måløy anløbet af Hurtigruten. Det går også ekspresbus til Oslo og hurtigbåd til Bergen flere gange om dagen.

I 1951 blev det bygget en mole fra den sydlige del af Måløy (Sæterneset) til Moldøen. Herefter har sejlruten gået gennem Ulvesundet på østsiden af Moldøen.

I 1973 åbnede Måløybroen og forbandt Vågsøy med fastlandet over Ulvesundet.

Se også 
Operation Archery (Måløyraidet)

Eksterne henvisninger 

Næringslivsbyen Måløy 

Byer i Vestland
Vågsøy
Heinrich Friedrich von Baudissin

Heinrich Friedrich rigsgreve von Baudissin (1. december 1753 i Dresden – 17. maj 1818 i Kiel) var en holstensk adelsmand og dansk diplomat, bror til Carl Ludwig von Baudissin.

Baudissin var søn af kursachsisk general og kommandant i Dresden, rigsgreve Heinrich Christopher von Baudissin (12. juli 1709 – 4. juni 1786) og Susanne Magdalene Elisabeth f. rigsgrevinde af Zinzendorf (14. december 1723 – 14. oktober 1785).

Han var herre til godserne Rixdorf, Tram, Tresdorf (senere solgt), Knoop, Pronstorf, Uhlenhorst og Neu Nordsee. Han ægtede 1776 komtesse Caroline Adelheid Cornelia von Schimmelmann (død 1826). Han akkrediteredes i november 1784 som dansk gesandt ved hoffet i Berlin, hvilken stilling han beklædte indtil 1787, da han kaldtes tilbage. Baudissins navn som diplomat blev i den tid, han repræsenterede den dansk-norske stat ved Frederik II's og Frederik Vilhelm II's hof, ikke knyttet til nogen akt af historisk betydning. Han blev 1775 dansk kammerherre, 1790 hvid ridder og 1809 gehejmekonferensråd.

Baudissin døde 17. maj 1818 i Kiel.

Kilder 
 Alexander Thorsøe, "Heinrich Friedrich von Baudissin", i: C.F. Bricka (red.), Dansk Biografisk Lexikon, København: Gyldendal 1887-1905.

Heinrich Friedrich
Gesandter fra Danmark
Godsejere fra Slesvig og Holsten
Grever fra Tyskland
Riddere af Dannebrog (1671-1808)
Danskere i 1700-tallet
Danskere i 1800-tallet
Personer fra Dresden
Personer i Dansk Biografisk Leksikon
Kammerherrer fra Danmark
Gehejmekonferensråder fra Danmark
Carl Ludwig von Baudissin

Carl Ludwig rigsgreve von Baudissin (født 4. september 1756 på Knoop, død 1. marts 1813 i Kiel) var en holstensk adelsmand og dansk officer og diplomat, bror til Heinrich Friedrich von Baudissin.

Baudissin var søn af kursachsisk general og kommandant i Dresden, rigsgreve Heinrich Christopher von Baudissin (12. juli 1709 – 4. juni 1786) og Susanne Magdalene Elisabeth f. rigsgrevinde af Zinzendorf (14. december 1723 – 14. oktober 1785).

Han blev født i Sønderjylland på godset Knoop, en af faderens mange besiddelser i Hertugdømmerne,
men blev opdraget i Dresden. Bestemt til den militære løbebane fik Baudissin i sit 16. år udnævnelse som sachsisk officer, studerede i Strasburg og gjorde derefter for sin yderligere uddannelse en 4-årig rejse i Tyskland, Frankrig og England. Efter hjemkomsten blev han 1778 ansat i den sachsiske generalstab og 1785 major, men da der ved faderens død bl.a. tilfaldt ham i arv godserne Rantzau og Lammershagen i Holsten, trådte han 1787 i dansk statstjeneste, blev kammerherre og udnævntes til oberstløjtnant, først ved Norske Livregiment, derpå ved Sjællandske Infanteriregiment, hvor han 1790 blev oberst og 3 år senere regimentschef. 1801 blev han generalmajor og hvid ridder, 1803 chef for Kongens Regiment, 1806 kommandør for Livgarden til Fods, og i 1807 overdroges ham kommandantskabs- og guvernementsforretningerne i København.

Disse poster udfyldte han dog til dels kun af navn, for allerede 1801 var han blevet udnævnt til overordentlig gesandt i Preussen og afløstes først i denne stilling 1808, efter at den sønderlemmede stat foreløbig havde tabt al betydning udadtil. Som sendemand i den bevægede periode ved dette nabohof med dets tvetydige og vaklende politik gjorde Baudissin sig bemærket ved agtpågivenhed og kløgt, og han vandt tillige særlig kronprinsens yndest ved den interesse, han skænkede det preussiske soldatervæsen, og de flittige beretninger, han herom hjemsendte. Efter afslutningen af sin diplomatiske virksomhed overtog Baudissin på ny sine militære funktioner, blev 1810 generalløjtnant, samme år virkelig kommandant i København og 1813 guvernør. Han havde tillige sæde i kommissionen, der i 1808 udarbejdede reglerne for Dannebrogordenens udvidelse og blev Ordenskapitlets ordensmarskal.

Baudissin ægtede 24. juni 1785 Sophie Louise Charlotte grevinde von Dernath, datter af rigsgreve Friedrich Otto von Dernath til Hasselburg og Christine Elisabeth f. von Plessen. Han døde 1. marts 1814 i Kiel.

Kilder 
 S.A. Sørensen, "Carl Ludwig von Baudissin", i: C.F. Bricka (red.), Dansk Biografisk Lexikon, København: Gyldendal 1887-1905.

Carl Ludwig
Generalløjtnanter fra Danmark
Gesandter fra Danmark
Godsejere fra Slesvig og Holsten
Grever fra Tyskland
Riddere af Dannebrog (1671-1808)
Danskere i 1700-tallet
Danskere i 1800-tallet
Personer fra Dresden
Personer fra Sønderjylland (på tværs af landegrænser)
Personer i Dansk Biografisk Leksikon
Ordensmarskaller fra Danmark
Kammerherrer fra Danmark